ปันผลพยุงตลาด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

ตลาดหุ้นวันที่ 25 ก.พ. ขึ้นได้ตามแรงซื้อหุ้นปันผลและต่างชาติที่ยังมียอดซื้อสุทธิ 
นายเจริญ เอี่ยมพัฒนธรรม ผู้อำนวยการฝ่ายวิเคราะห์หลัก ทรัพย์ บล.เคทีซีมิโก้ กล่าวว่า ตลาดหุ้นวันนี้มีโอกาสปรับตัวขึ้นได้ตามแรงซื้อหุ้นปันผล แต่ระหว่างวันให้ระวังแรงขายทำกำไร เนื่องจากเหลือเวลาอีก 1 วัน จะถึงวันตัดสินคดียึดทรัพย์ 7.6 หมื่นล้านบาทของ พ.ต.ท.ทักษิณ ชินวัตร อดีตนายกรัฐมนตรีประเมินแนวรับ 710 จุด แนวต้าน 720730 จุด แนะขายเมื่อราคาขึ้น และซื้อเมื่อราคาอ่อนตัว
สำหรับตลาดหุ้นวันที่ 24 ก.พ. ปรับฐานอยู่ในทิศทางเดียวกับตลาดหุ้นเอเชีย แต่ยังประคองตัวได้ดีเนื่องจากมีแรงซื้อจากกองทุนและต่างชาติ อีกทั้งได้รับปัจจัยบวกการประกาศจ่ายปันผล รวมถึงนักลงทุนเริ่มมองประเด็นทางการเมืองเป็นปัจจัยบวก และสถานการณ์ต่างๆ น่าจะผ่านไปได้ ดัชนีปิด 715.18 จุด ลดลง 0.40 จุด มูลค่าการซื้อขาย 16,976 ล้านบาท 
ต่างชาติซื้อหนัก 1,620 ล้านบาท สถาบันขาย 50 ล้านบาท บัญชี บล. ขาย 143 ล้านบาท และรายย่อยขาย 1,427 ล้านบาท